Wag op konstruksieterrein geskietŉ Veiligheidswag is Woensdagmiddag by ŉ konstruksieterrein naby Durban geskiet en gewond. Chris Botha, ŉ woordvoerder van Netcare 911, sê die voorval het langs die N2-deurpad naby Durban se EB Cloete-wisselaar plaasgevind. “Met ons aankoms het die wag teen ŉ styl skuinste gelê met ŉ skietwond in die rug. Die man is op die toneel gestabiliseer en in ŉ ernstige toestand na die St Augustine’s-hospitaal geneem vir verdere behandeling.” Die polisie het die voorval bevestig en gesê hulle ondersoek ŉ saak van poging tot moord.